സാന്ഡ് ആര്ട്ടിന്റെ ദൃശ്യചാരുതയിലും യുവഗായകരുടെ ആലാപന മികവിലും തിളങ്ങി ചങ്ങമ്ബുഴയുടെ വാഴക്കുല: ആല്ബം പുറത്ത് ചങ്ങമ്ബുഴ കൃഷ്ണപ്പിള്ള രചിച്ച വാഴക്കുല എന്ന കവിത പുനരാവിഷ്ക്കരിച്ച് ഈസ്റ്റ് കോസ്റ്റ് ഓഡിയോ. മലയപ്പുലയനാ മാടത്തിന്മുറ്റത്തു മഴ വന്ന നാളൊരു വാഴ നട്ടു എന്ന തുടങ്ങുന്ന വരികളുള്ള ഈ കവിത രക്തപുഷ്പങ്ങള് എന്ന സമാഹാരത്തിലാണ് ചങ്ങമ്ബുഴ ഉള്പ്പെടുത്തിയിരിക്കുന്നത്. സാന്ഡ് ആര്ട്ടിന്റെ ദൃശ്യചാരുതയും യുവഗായകരുടെ ആലാപന മികവും കൂടിച്ചുചേരുമ്ബോള് അതിമനോഹരമായ ഒരു മ്യൂസിക്ക് ആല്ബമാണ് പുറത്തിറങ്ങിയിരിക്കുന്നത്. സാന്ഡ് ആര്ട്ടിന്റെ ദൃശ്യചാരുതയില് തീര്ത്ത മനോഹരമായ ആല്ബത്തിലെ ചങ്ങമ്ബുഴയുടെ വരികള്ക്ക് ജീവന് പകര്ന്നു നല്കിയത് സന്തോഷ് വര്മ്മയാണ്. ഈസ്റ്റ് കോസ്റ്റിന്റെ നാളെയുടെ പാട്ടുകാര് 2020 എന്ന സംഗീത മത്സരത്തിലെ വിജയികളായ ആരോണ് എസ് ജോര്ജ്, അഞ്ജലി തീര്ത്ഥ, വന്ദന ശങ്കര്, നിധി എം നായര് എന്നിവര് ചേര്ന്നാണ് ഗാനം ആലപിച്ചിരിക്കുന്നത്. നൗഫല് കുണ്ടൂരിന്റെ മനോഹരമായ സാന്ഡ് ആര്ട്ട് ആല്ബത്തിന്റെ മാറ്റ് കൂട്ടുന്നു. ജന്മി കുടിയന് വ്യവസ്ഥയുടെ കാലത്ത് ചങ്ങമ്ബുഴ നിസ്സഹായരോട് തന്റെ അനുഭാവം പ്രകടിപ്പിച്ചത് ഈ കവിതയിലൂടെയാണ് ഒരു കഥ മുഴുവന് ദൃശ്യമെന്നോണം ആ വരികളില് നമുക്ക് കാണാം. ജന്മികുടിയാന് വ്യവസ്ഥയ്ക്കെതിരായ കവിയുടെ രോഷം വ്യക്തമാകുന്ന കവിത ദൃശ്യരൂപത്തില് പുറത്തിറങ്ങുമ്ബോള് ഇത് പ്രേക്ഷകന് പുതിയൊരു അനുഭവമാണ് സമ്മാനിക്കുന്നത്. Tags Vazhakkula Changampuzha Kavithakal East Coast Audio shortlink